Kedves MAT Tag és Tagjelölt!

A 2014. évi Tavaszi Szimpózium 2014. május 22 – 24. között kerül megrendezésre Balatonvilágoson a FRIDA FAMILY - VOLÁN HOTEL-ben.
Cím: 8171 Balatonvilágos, Zrínyi u. 135. Telefon: +36 88 480-095.
A szállóvendégek számára ingyenes büféreggeli áll rendelkezésre.

A szállásdíjak:
kétszemélyes elhelyezés esetén 7380 Ft/fő/éj,
egyszemélyes elhelyezés esetén 9740 Ft/fő/éj.
Ebéd ára: 2665 Ft/fő/alkalom.
Vacsora ára: 2285 Ft/fő/alkalom. (Első este grillvacsora.)

Szimpózium részvételi díj:
MAT tagoknak, MAT tagjelölteknek és MAT tagjelöltségért folyamodóknak: 0 Ft
Többieknek: 10 000 Ft

Azon MAT tagoknak és MAT tagjelölteknek, akik a teljes programon részt vesznek, kedvezményt biztosítunk, így ebben az esetben a részvételi költség 22000 Ft/fő kétágyas, míg 27000 Ft/fő egyágyas elhelyezés esetén. Azok a nyugdíjasok, akik saját költségen jönnek, 50 % kedvezményt kapnak.

Jelentkezési határidő: 2014. május 9.
Azonban az Ügyvezetőség fenntartja a jogot, hogy a jelentkezések elfogadását – az előadóterem, illetve a szállás kapacitásának megfelelően – korábban lezárja. Így javasoljuk az érdeklődőknek a mielőbbi regisztrációt.

Jelentkezés az alábbi linken lehetséges:
http://www.actuary.hu/weblap/Tavaszi_jelentkezes/jelentkezes.php
Egy jelentkezési lapon többen is jelentkezhetnek, amennyiben ugyanarra a címre kérnek ÁFÁ-s számlát.  

A részvételi díjat banki átutalással lehet fizetni a 10405004-50515150-57571007 számlaszámra a Magyar Aktuárius Társaság részére. Kérjük, hogy a “Közlemény” rovatba írja be, hogy A/2014, továbbá annak nevét – beleértve a keresztnevet is - , aki(k)nek a részére a befizetés történik. Ha egy cég munkatársai közös címre kérnek számlát, akkor nem a jelentkezők nevét, hanem a cég nevét kérjük a banki átutalásba beírni. Ha valaki számlát igényel, a számla a rendezvény helyszínén vehető át.

Lemondási feltételek:
Amennyiben a jelentkezési határidőn túl szeretné a Tavaszi Szimpóziumra regisztrációját módosítani, lemondani, azt kérem az Ügyvezetőség címére (ugyvez@actuary.hu) írt emailben jelezze. A jelentkezésekkel kapcsolatban 2014. május 16-a után minden további változtatást (lemondás, jelentkezés módosítása) a részvételi díjra vonatkozó 100% kötbér ellenében tudunk csak elfogadni. 

A Szimpózium előzetes programját mellékeljük.
A közgyűlési anyagokat később küldjük ki.

Üdvözlettel

Varga Tamás
MAT titkár